
Brev  fra  Kirkens  Præsident. 

Salt  Lake  City,  dm  14.  August  1945. 
Kære  Broder  West! 

Det  var  med  megen  Glæde  og  stor  Taknemmelighed,  jeg 
læste  Deres  Brev  af  1.  Augusit  1945,  i  hvilket  De  aflagde 
Rapport  om  Den  danske  Mission  ved  Slutningen  af  den 
frygtelige  Krig,  som  netop  nu  er  bragt  til  Ende. 

Mit  Hjerte  er  fyldt  af  Taknemmelighed  mod  Dem  og  de 
trofaste  Sidste  Dages  Hellige  for  Deres  Hengivenhed  mod  Her- 
rens Værk  under  de  vanskelige  Forhold,  der  har  raadet  i  Deres 
Land,  fordi  Arbejdet  trods  de  største  Vanskeligheder  alligevel 
er  gaaet  fremad.  De  lokale  Autoriteter  har  været  trofaste  og 
hengivne  i  deres  Tjeneste,  og  Indbetalingen  af  Tiende  er  steget. 
Som  De  selv  siger  i  Deres  Brev,  er  Tiendebetalingen  et  paa- 
lideligt  Barometer  paa  de  Helliges  Tro. 

Jeg  er  Dem  meget  taknemmelig  for  Deres  Lykønskning 
med  min  Udnævnelse  til  Kirkens  Præsident.  Jeg  værdsætter 
mere  end  Ord  kan  sige  de  Bønner,  som  Kirkens  Medlemmer  i 
hele  Verden  opsender  paa  mine  Vegne.  Mit  stadige  Ønske  og 
mine  oprigtige  Anstrengelser  gaar  ud  paa,  at  jeg  altid  maa 
leve  saa  værdigt,  at  jeg  kan  have  de  Sidste  Dages  Helliges 
Tillid  og  Støtte,  og  at  jeg  maa  være  velsignet  med  Herrens 
Inspiration  til  at  lede  Arbejdet  i  hans  store  Kirke  her  paa 
Jorden. 

Idet  jeg  beder  Herren  velsigne  Dem  i  rigeligt  Maal  i  det 
retfærdige  Arbejde,  som  De  udfører,  og  hvilket  Ønske  mine 
Medarbejdere  deler,  er  jeg 

Deres  hengivne  Broder 

George  Albert  Smith, 
Præsident. 

Mennesket  er  nu  paa  Prøve. 

Af  Dr.  John  A.  Widtsoe. 


Den  anden  Verdenskrig  er  forbi.  Den  vil  stadig  staa  som 
et  grusomt  Minde  om  djævelske  Anslag  og  Gerninger,  der 
ikke  har  set  deres  Lige  i  Verdens  Historie.  Mennesket,  for 
hvem   Jorden  var   skabt,  og  som   hæver  sig  over   Dyret,  blev 

nedværdiget.  Sataniske  Hærska- 
rer svirede  og  soldede  i  Men- 
neskets Umenneskelighed.  De 
anstændige  Nationer,  der  blev 
tvunget  ind  i  Kampen  for  at  be- 
vare Frihed  paa  Jorden,  staar 
forfærdede,  skamfulde  og  be- 
drøvede foran  Sporene  af  Kam_ 
pens  Blod  og  Rædsel.  De  kan 
ikke  tro,  at  dette  skulde  være 
den  krævede  Pris  for  Frihed. 

Menneskeheden  der  ser  frem- 
ad, kan  kun  søge  Trøst  i  det 
Haab,  at  dette  forfærdelige  ikke 
kan  ske  igen.  Lykkeligvis  er 
dette  gode  Ønske  styrket  ved 
Begivenheder  og  Virksomheder,  der  voksede  frem  af  Krigen. 
Disse  Ting  kom  utvivlsomt  til  Verden  paa  guddommelig  Vis. 
De  er  som  matte  og  uklare  Lys.  Brugt  paa  rette  Maade  kan 
de  muligvis  hjælpe  med  til  at  opbygge  Vejen  til  Fred. 

Den  øjeblikkelige  Afgørelse  af  Verdens  Forhold  er  hoved- 
sagelig blevet  placeret  hos  de  tre  sejrende  Nationer.  Det  vil 
sige  i  Hænderne  paa  de  tre  Mænd,  der  staar  som  Ledere  for 
-de  paagældende  Nationer.  Til  dem  er  der  givet  en  Magt,  som 
aldrig  nogensinde  har  været  kendt.  Ved  Siden  af  dem  var 
Alexander,  Hannibal,  Genghis  Khan  og  Napoleon  kun  Her- 
skere af  liden  Betydning.  Det  fjerneste  Land  vil  blive  paavirket 
af  „de  tre  Store"s  Afgørelser,  direkte  eller  gennem  deres  Re- 
præsentanter. En  saadan  Centralisation  af  Verdensmagten  er 
muligvis    en    nødvendig    Forberedelse    til    Verdensfreden.    Men 


John  A.  Widtsoe 

disse  Mænd  bærer  et  forfærdeligt  Ansvar.  Med  mindre  de  naar 
til  deres  Afgørelser  med  Sympati  og  Kærlighed  til  andre  i 
Hjertet,  vil  de  saa  Splid  mellem  Nationerne  og  gøre  Verden 
rede  til  en  Krig  til. 

En  sikrere  Fremtid  for  Menneskeheden  ligger  maaske  i  Op- 
retholdelsen af  et  Forbund  af  Nationer  med  Freden  for  Øje. 
Dette  var  den  ledende  Tanke  i  Verdenskonferencen  i  San  Fran- 
sisco,  der  blev  holdt  under  Indtrykket  af  Krigen.  Efter  fælles 
Aftale  skal  Nationerne  være  fair  overfor  hinanden.  Hvis  der 
skulde  opstaa  Meningsforskelligheder,  skal  de  afgøres  ved  de 
nye  Verdensvedtægter.  Ingen  Nation  vil  faa  Lov  til  at  føre 
Krig  mod  en  anden.  Freden  skal  sikres  ved  andre  Midler  end 
Blodsudgydelse.  Saadanne  Idealer  kræver  af  hver  Nation  Sejr 
over  sig  selv  —  det  vanskeligste  af  alt.  Og  hvis  ikke  Nationerne 
er  rede  til  at  „give  og  tage"  i  deres  mange  Forbindelser,  vil 
dette  nye  Forbund  falde  til  Jorden. 

Og  i  Krigens  sidste  Dage  kom  Opfindelsen  af  det  frygte- 
lige fysiske  Vaaben,  Atombomben.  Det  er  den  største  viden- 
skabelige Opfindelse  og  Verdens  mest  formidable  Instrument 
for  godt  eller  ondt.  De  umaadelige  Kræfter,  der  holder  alt 
sammen  og  giver  os  den  solide  Jord,  som  vi  træder  paa, 
kan  blive  frigjort  paa  Menneskets  Befaling.  Himlens  Torden 
og  Lyn  forsvinder  for  Atom-Eksplosionerne.  Paa  et  Øjeblik  kan 
en  By  forvandles  til  Ruiner,  Tusinder  af  Mennesker  lægges  i 
Støvet.  Eller  Kraften  kan  underlægges  os  og  blive  vor  lydige 
Tjener  i  en  saa  skøn  Verden,  vi  ikke  har  kunnet  drømme  om. 
Mennesket  har  i  Sandhed  „udforsket  Mørkets  Kræfter".  Denne 
overvældende  Naturkraft,  denne  Menneskesindets  Triumf  vil 
paa  Forhaand  dømme  Menneskeheden  til  Ødelæggelse,  med 
mindre  de  „tre  Store"  og  Nationerne  højtideligt  beslutter  kun 
at  benytte  Atomkræfterne  til   Vedligeholdelse  af  Freden. 

Paa  denne  Maade  er  der  ud  af  Krigen  selv  opstaaet  tre 
mulige  Midler  til  Opnaaelse  af  Fred:  den  praktiske  Centralisa- 
tion af  Verdensmagten  for  Fred  og  Frihed,  Nationernes  For- 
bund for  Fred  og  Frihed,  og  et  frygteligt  Vaaben  som  en  Trusel 
mod  alle,  der  fostrer  Tanken  om  Uenighed  og  Krig.  Disse 
Hjælpemidler  kan  i  retfærdige  Hænder  bruges  som  Redskaber 
til  at  jævne  Vejen  til  Fred  gennem  den  Jungle,  der  hedder  per- 
sonlig Ærgerrighed  og  nationale  Uoverensstemmelser.  Verdens 

Fremtid  afhænger  af  den  Maade,  hvorpaa  disse  Redskaber 
bruges. 

Dog  maa  det  siges,  at  saadanne  Instrumenter  og  andre 
lignende  kun  er  effektive,  naar  Menneskehedens  store  Masser, 
ja  os  alle,  nærer  et  oprigtigt  Ønske  om  Fred  —  baseret  paa 
Tolerance  og  Tillid  indbyrdes.  Internationale  Overenskomster 
har  kun  ringe  Værdi,  med  mindre  der  staar  fredselskende  Mænd 
og  Kvinder  bag.  Tyranner  og  Diktatorer,  der  alle  er  Krigs- 
Hetzere,  kan  ikke  overleve  et  Folkekrav  om  Fred.  Havde  Fol- 
ket modigt  kastet  Mussolini  og  Hitler  sammen  med  deres  Ban- 
der af  Pirater  og  troløse  Elementer  overbord,  kunde  Verden 
være  blevet  sparet  for  denne  frygtelige  Krigs  forfærdelige 
Kvaler. 

Derfor  bestemmer  hver  enkelt  af  os  hele  Verden  over  ved 
sin  egen  Stilling  Verdens  Fremtid.  Lad  der  være  Fred  i  hver 
Familie,  og  Resultatet  vil  være  et  fredeligt  Land.  Paa  samme 
Maade  er  hvert  Land  ansvarligt  for  Verdens  Fremtid.  Det  er 
den  stadige  Advarsel  til  hvert  Menneske  og  hver  Nation. 

Naar  al  dette  er  sagt,  maa  det  tilføjes  som  værende  af 
den  største  Betydning,  at  Loven,  hvorpaa  alle  Forsøg  paa 
vanig  Fred  maa  hvile,  simpelthen  er  Guds  Lov.  Fred  paa 
Jorden  vil  komme  til  Slut,  naar  Mennesker  og  Nationer  ad- 
lyder Guds  Befalinger  —  og  ikke  før.  Krig  vil  da  være 
umulig.  Den  Sandhed  maa  iede  de  „tre  Store"s  Handlinger, 
Nationernes  Forbund  og  hver  Mand  og  Kvinde  paa  Jorden  ■ — 
ellers  vil  Krigen  være  sikker. 

Denne  Krig  er  forbi,  Gud  være  lovet!  Hvad  Fremtiden  an- 
gaar  er  alle  Mennesker,  du  og  jeg,  paa  Prøve.  Vi  maa  være 
Fredsstiftere  og  forkaste  alt,  hvad  der  smager  af  Krig,  i  alle 
Forhold.  Vi  kan  ikke  kaste  Ansvaret  af  os. 


Ny  Apostel. 

Ved  Generalkonferencen,  som  blev  afholdt  i  Salt  Lake  City 
den  5.,  6.  og  7.  Oktober,  blev  Ældste  Matthew  Cowley  ordi- 
neret til  Apostel.  Broder  Cowley  udfylder  den  ledige  Post  efter 
Præsident  George  Albert  Smith.  Broder  Cowley  har  i  flere  Aar 
præsideret  over  Missionen  paa  New  Zeeland.  Vi  beder  Herren 
velsigne  den  nye  Apostel  i  hans  høje  og  hellige  Kald. 

Besøg  fra  Norge. 

Den  norske  Missionspræsident  Olaf  Sønsteby  og  hans  Hustru  Kri- 
stofa  Sønsteby  har  været  paa  et  kort  Ophold  i  Danmark  Søndag  den 
4.  November  deltog  de  sammen  med  Missionær  Erling  Magnesen  og 
hans  Hustru,  begge  fra  Bergen,  i  Konferencen  i  Esbjerg. 

Onsdag  den  7.  var  der  i  København  indkaldt  til  særligt  Møde  under 
Ledelse  af  Ungdomsforeningerne  og  under  Medvirken  af  Københavns 
Grens  Sangkor.  Talere  var  samtlige  de  norske  Gæster. 

Det  blev  en  Aften,  som  sent  vil  glemmes  af  de  mange  tilstedeværende. 
Den  fulde  Sal  var  et  godt  Udtryk  for,  hvor  stærk  Sympatien  er  blandt 
danske  Søskende  for  Norge  og  Norges  Folk,  og  hvor  spændt  de  køben- 
havnske Søskende  var  paa  den  officielle  Genaabning  af  Forbindelsen 
Danmark— Norge.  For  vi  har  jo  allerede  tidligere  haft  Lejlighed  til  at 
modtage  norske  Søskende  efter  Freden,  idet  Søstrene  Bisjord  og  Laila 
Flatla   har  besøgt  København. 

Aftenen  indledtes  med,  at  Koret  sang  „Ja,  vi  elsker  dette  Landet"  og 
„Landkjenning",  hvorpaa  Solveig  Als  (som  er  dansk  Nordmand)  reci- 
terede et  Hjemvé-Digt  af  Nordahl  Grieg.  Saa  fik  Str.  Magnesen  Ordet: 

Hun  citerede  først  Linierne  af  den  lige  sungne  „Landkjenning":  „Gid 
min  Tro  staa  stærk  som  Grunden"  og  stillede  Spørgsmaalet:  ,.Hvad 
venter  Kirken  af  de  unge  i  Fremtiden? "  og  svarede  herpaa:  Vi  maa  ikke 
blive  trætte  i  Arbejdet  —  i  Norge  har  vi  haft  stor  Fremgang  i  Krigs- 
aarene,  og  maaske  skyldes  dette  til  Dels,  at  det  i  Modgang  er  lettere  at 
bøje  sig  for  Gud,  mens  man  i  de  gode  Tider  er  tilbøjelig  til  at  ville 
„klare  sig  selv".  Under  stor  Bevægelse  citerede  hun  Verset  „Kæmp  for 
alt,  hvad  du  har  kært,  dø  om  saa  det  gælder",  og  man  fornemmede  bag 
hendes  tilkæmpede  Ro  de  Tanker,  som  betog  hende  ved  Mindet  om  5 
Aars  frygtelige  Oplevelser.  „Nu  staar  Kampen  ikke  mod  en  ydre  Fjende 
længere",  sagde  hun,  „nu  gælder  det  Kampen  mod  det  daarlige  i  os 
selv,  —  og  her  har  vi  et  godt  Motto  i  Ordene  ..Gid  min  Tro  maa  staa 
stærk  som  Grunden".*' 

Missionær  Magnesen  indledte  med  en  Tak  til  Danmark  og  specielt 
danske  Søskende  for  den  Hjælp,  der  var  ydet  Norge  og  norske  Søskende 
i  de  trange  Aar  i  Form  af  Levnedsmiddelpakker.  Det  havde  været  en 
uvurderlig  Hjælp,  ikke  alene  fysisk  „for  det,  som  gik  i  Maverne",  men 
ogsaa  i  høj  Grad  psvkisk  „for  det,  som  gik  til  Hjertet".  Der  trængtes 
til  Hjælp  baade  fysisk  og  psykisk  i  Norge  i  de  Aar,  og  som  et  Eksempel 
paa  et  andet  Sted,  hvor  Nordmænd  havde  hentet  Trøst  og  Mod,  nævnte 
Br.  Magnesen  et  Vers,  som  en  dødsdømt  og  senere  henrettet  Patriot 
havde  skrevet  paa  Væggen  i  sin  Celle:  „Om  mange  av  oss  fait  /  og  flere 
følger  etter  /  Vi  vet  vi  overvinner  alt  /  Vi  har  de  indre  krefter".  Saa- 
dan  som  disse  unge,  modige  Frontkæmpere  var  Landets  Fanevagter  i 
Besættelsens  Tid,  saaledes  er  alle  vi  unge  Sidste  Dages  Hellige  Evange- 
liets Fanevagt,  og  vi  maa  derfor  altid  huske  paa,  at  vi  er  sat  „paa  Evan- 
geliets Grund",  og  at  vi  derfor  har  et  stort  Ansvar.  Den  danske  Konge 

var  de  danske  Frontkæmperes  øverste  Myndighed,  saadan  som  den  norske 
Konge  var  de  norske  Frihedskæmperes  øverste.  Og  alle  danske  og  alle 
norske  saa  op  til  disse  Personer,  fordi  de  var  SYMBOLET  paa  Landenes 
Frihed  og  Selvbestemmelsesret.  —  Men  til  Trods  for,  at  disse  Fyrster 
med  god  Ret  er  elskede  og  tiljublede,  saa  er  deres  Myndighed  dog  kun 
saare  begrænset:  Den  rækker  kun  fra  Grænse  til  Grænse,  og;  den  rækker 
kun  for  det  korte  Tidsrum  af  et  Menneskeliv.  Men  GUDs  Myndighed 
naar  fra  Pol  til  Pol,  ja  ud  over  hele  Verden  og  ud  i  hele  Universet. 
Hvor  langt  større  maa  da  ikke  ogsaa  Opgaven  være  for  dem,  som  er 
blevet  Fanevagter  for  Ham? 

Den  7.  Juni  var  en  stor  Dag  —  den  norske  Konge  traadte  i  Land  paa 
norsk  Jord  og  betegnede  dermed  Øjeblikket  for  Norges  genvundne  Fri- 
hed. Der  var  endeløs  Jubel.  Men  der  var  nogen,  som  ikke  kunde  deltage 
i  denne  Jubel:  De,  som  sad  bag  Tremmerne,  de,  som  ikke  havde  haft  de 
indre  Kræfter  til  at  stride  imod  med,  da  Fristelsen  kom!  Vi  Sidste  Dages 
Hellige  afventer  en  endnu  større  Dag,  ,,  da  Han  kommer,  som  skal 
komme",  og  lad  os  da  ønske,  at  vi  har  haft  tilstrækkeligt  af  de  indre 
Kræfter  .til,  at  vi  kan  være  blandt  dem,  som  kan  tiljuble  Ham. 

Koret  sang  derpaa  „Naar  Fjordene  blaaner",  og  saa  talte  Str.  Søn- 
steby: 

De  norske  Kvinder  var  ukuelige,  og  de  Sidste  Dages  Hellige  gik  i 
Spidsen.  De  vidste,  at  Frihedens  Time  vilde  komme,  og  at  det  gjaldt  om 
at  holde  ud  saa  længe.  Den  danske  Mad,  som  var  sendt  til  Norge,  havde 
været  vidunderlige  Gaver,  og  Str.  Sønsteby  udtrykte  Ønsket  om,  at 
nogle  af  de  danske  Søskende  havde  været  tilstede  ved  de  Fester,  som 
Den  kvi.  Hjælpeforening  havde  arrangeret  for  gamle  og  ældre  Søskende 
med  Servering  af  dansk  Mad.  Saa  havde  man  ved  Selvsyn  kunnet  over- 
bevise sig  om  Nødvendigheden  af  denne  Hjælp  og  den  uendelige  Tak- 
nemmelighed, hvormed   den  modtoges. 

Endelig  fik  Missionspræsident  Sønsteby  Ordet:  Han  indledte  med 
Den  norske  Missions  officielle  Tak  for  den  ydede  danske  Hjælp  og 
talte  derpaa  om  Ungdommen,  idet  han  mindede  om,  at  det  var  et  Ung- 
domsmøde,    man    overværede. 

Under  Broder  iMagnesens  Tale  om  den  Tortur,  som  Frontkæmperne 
ofte  havde  maattet  gennemgaa  uden  dog  at  kunne  tvinges  til  at  røbe 
Hemmeligheder,  fordi  de  havde  været  i  Besiddelse  af  „de  indre  Kræfter'' 
—  havde  han  tænkt  paa,  om  ikke  det  for  de  Sidste  Dages  Hellige's  Unge 
ofte  var  noget  af  en  psykisk  Tortur,  dette  at  skulle  holde  Visdomsordet? 
Vi  kender  alle  Eksempler,  der  fortæller  om,  hvorledes  vor  Kirkes  unge 
har  vist  Heltemod  ved  at  „bekende  Kuør"  overfor  drillesyge  og  haan- 
lige  Arbejdskammerater.  Muligvis  er  det  at  modstaa  psykisk  Tortur  lige 
saa  stort  som  at  modstaa  den  legemlige? 

Vi  maa  tage  Agt  paa  vore  unge.  Det  er  især  i  Alderen  fra  14  til  30 
Aar,  at  Fristelserne  kommer,  og  i  den  Tid  er  Sindet  særlig  modtageligt 
og  Overbevisningen  ikke  altid  saa  rodfæstet. 

Vi  maa  forlange  Loyalitet,  saaledes  som  Ungdomsforeningernes  Valg- 

sprog  lærer.  Selv  Kristus  niaatte  vise  Lydighed  og  Loyalitet  —  han 
maatte  døbes,  ikke  til  Syndernes  Forladelse,  thi  han  var  syndefri  —  men 
for  Lydighed!  Vi  skal  vise  den  samme  Lydighed,  saaledes  at  vi  kan 
komme  til  at  frelse  dem,  der  følger  os.  Præsident  Gram  har  gjort  en 
enestaaendc  Indsats  for  at  højne  Moralen  blandt  Kirkens  Medlemmer, 
saaledes  at  den  staar  saa  højt,  som  Tilfældet  er  i  Dag.  „Vi  skal  staa  paa 
hellig  Grund",  ikke  alene  naar  vi  er  i  Kirken  eller  ude  i  kirkeligt  Ar- 
bejde, men  alle  Steder,  paa  Arbejdsplads,  paa  Gaden  og  i  Hjemmet,  og 
vi  skal  derved  være  Lys  for  Verden.  „Der  findes  Prædikanter  nok  i 
Verden,  som  ikke  efterlever  deres  Religion.  Vi  skulde  vide  bedre".  Og 
heldigvis  kan  det  siges,  at  Resultatet  af  de  5  Aars  kirkelige  Selvstæn- 
dighed baade  i  Norge  og  i  Danmark  kan  udtrykkes  i  Ordene  „Mere 
Pligtopfyldelse,  mere  Lydighed"  blandt  Medlemmerne.  Dette  var  af 
langt  større   Betydning  end   at  skaffe  mange  nye  Medlemmer. 

Til  Slut  rettede  Br.  Sønsteby  nogle  Ord  til  Organisationslederne: 
„Det  er  ikke  bare  Jeres  Opgave  at  sidde  her  og  præsidere  ved  Møderne. 
Der  kræves  Arbejde,  Initiativ  til  enhver  Tid.  Det  ér  Jeres  Pligt  at  have 
Øjnene  aabne  for  alle  Muligheder  for  Fremgang.  Det  er  ikke  nok  bare 
at  tænke  paa  Mødet  den  Dag,  Mødet  skal  afholdes." 

Det  blev  en  lang  Aften  (og  et  langt  Referat),  men  der  var  ingen, 
der  var  blevet  trætte,  og  alle  følte  Storheden  i  de  Ord,  der  var  bevet 
sagt  paa  denne  historiske  Aften.  /.  S. 


Stimulanser. 

Et   Værk,  der  bliver  en  uundværlig  Haandbog  for  Sundheds- 
forkyndere. 

Det  er  egentlig  ubegribeligt,  hvordan  man  har  kunnet 
undvære  denne  Bog,  der  saa  at  sige  giver  klar  Besked  om 
alt  det,  som  vi  hidtil  kun  har  kunnet  føre  svævende  og  usikre 
Argumenter  for. 

For  det  første  de  mange  Tabeller  og  Skemaer:  Er  det  ikke 
rart  straks  at  kunne  slaa  op  og  forkynde,  at  Hvidtøl  og  Skibsøl 
indeholder  1,4  %  Alkohol,  og  at  lys  Pilsner  og  skattefri  Porter 
har  2,3  %,  Pilsner  og  Lagerøl  4  %  osv.? 

Vi  ryger  ikke  saa  meget  i  Danmark,  vil  maaske  en  sige. 
Med  denne  Bog  i  Haanden  kan  vi  straks  svare:  „Danmarks 
Tobaksforbrug  var  i  1939  ca.  10,000  Tons  eller  0,4  %  af 
Verdens  samlede  Tobaksproduktion.  Det  er  dobbelt  saa  meget, 

som  der  vilde  tilkomme  os  ved  en  ligelig  Fordeling  efter  Ind- 
byggerantal. Vi  er  hvad  angaar  Rygning  Nr.  4  af  de  „civili- 
serede Lande  efter  Belgien,  Holland,  og  U.  S.  A.  I  Danmark 
bruger  hver  Indbygger  gennemsnitligt  2,2  kg  Tobak  aarligt." 
Og  hvad  saa  med  Kaffe  og  Te?  Ja,  der  følger  vi  ogsaa  godt 
med.  Danmark  staar  som  Nr.  2  af  samtlige  Lande  med  kun 
Sverige  foran  sig.  Der  bruges  af  hver  Person  i  Danmark  ikke 
mindre  end  6,8  kg  Kaffe  (før  Krigen),  mens  Tallene  for  nogle 
andre  Lande  er  saaledes:  Norge,  5,8  —  Finland  4,6  —  Frank- 
rig 4,0  —  Tyskland  11,6  —  Kanada  1,1  —  Italien  1,1  —  Stor- 
brittanien  0,4  —  Ny  Zeeland  0,1.  —  Teen  bruger  vi  knapt  saa 
rigeligt,  idet  vi  er  Nr.  4  her  efter  Storbrittanien  med  4,22,  Ny 
Zeeland  (1,4),  Holland  (1,2),  U.  S.  A.  (0,29),  Danmark  bru- 
ger 0,15. 

Men  foruden  dette  meget  nyttige  statistiske  Materiale  er 
Bogen  en  sand  Ophobning  af  Viden  om  de  mange  forskellige 
Nydelsesmidler  og  Rusgifte.  Vore  førende  Specialister  har  be- 
handlet de  forskellige  Emner  meget  udførligt.  Titlerne  p<aa 
nogle  enkelte  af  Kapitlerne  kan  give  et  Indtryk  heraf:  For- 
faldenhed til  Nydelsesmidler  og  Rusgifte  —  Alkohols  Fysiologi 
og  Farmakologi  —  Alkoholsygdmme  —  Alkhol  som  et  socialt 
Problem  —  Sovemidler  som  Rusgifte  —  Amfetamin  og  beslæg- 
tede Stoffer  (Ferietabletter)  —  Opium,  Morfin  og  Kokain  — 
Rusgiftene  i  juridisk  Betydning. 

Bogen,  der  er  paa  338  Sider  og  redigeret  af  Professor  Knud 
O.  Møller,  hører  naturligt  hjemme  i  Grenenes  Biblioteker,  men 
kan  iøvrigt  anbefales  enhver,  som  kan  lide  at  have  Beviser  ved 
Haanden.  Iøvrigt  vilde  den  være  fortrinlig  som  Grundlag  for 
Lektiearbejde.  /S. 


Husk  at  forny  Deres 
Abonnement! 


190 


Opportunisten. 

Vi  husker  fra  Barndommen  dem,  der  altid  forandrede  Reg- 
'erne  midt  i  Legen  til  deres  egen  Fordel  —  og  hvis  de  ikke 
kunde,  vilde  de  ikke  være  med  mere.  Og  der  var  dem,  der 
foregav  et  nært  Venskab,  indtil  et  nyttigere  Bekendtskab  viste 
sig  —  de  der  forsikrede  om  Loyalitet,  men  forandrede  deres 
Loyalitet,  eftersom  Lejligheden  begunstigede  det.  Og  som  vi 
blev  ældre,  fandt  vi  ud  af,  at  denne  Opportunismens  Aand  ikke 
blot  var  begrænset  til  Barndommen,  som  vi  maaske  var  til- 
bøjelige til  at  tro.  I  vort  Forhold  til  Mennesker  bliver  vi  klar 
over,  der  er  nogle,  som  opfører  sig  i  Overenstemmelse  med 
forudfattede  Principper,  lige  meget  hvad  det  koster  dem,  me- 
dens andre  forandrer  deres  Principper,  som  det  passer  dem. 
Om  en  Opportunist  kan  mange  og  er  mange  Definitioner  ud- 
ledet, men  maaske  kunde  man.  opsummere  dem  alle  ved  at 
sige,  at  det  er  en,  der  gør,  hvad  han  tror  er  til  hans  person- 
lige Fordel,  uanset  hvad  det  kan  betyde  for  andre.  Hans  ene- 
ste Loyalitet  er  mod  ham  selv.  Han  glemmer,  hvad  han  sagde 
eller  lovede  i  Gaar,  hvis  det  ikke  er  i  hans  Favør  at  huske  det 
i  Dag.  Han  er  et  Menneske,  der  udskifter  sine  Venner,  lige 
saa  let  som  han  skifter  Tøj,  naar  nye  synes  nyttigere  for  ham. 
Han  haaber  at  kunne  bære  Kappen  paa  begge  Skuldre  baade 
daarlige  og  gode,  om  nødvendigt  —  dermed  haabende  at  være 
akceptabel  i  hvert  Selskab,  altid  parat  til  at  kaste  sit  Lod 
i  Vægtskaalen  til  den  Side,  hvor  det  vejer  tungest  og  Fordelen 
er  størst.  Han  retter  sig  efter,  hvad  Vej  Vinden  blæser.  Naar 
du  træffer  et  saadant  Menneske,  selv  om  det  kun  er  i  mild 
Grad,  saa  pas  paa  —  fordi  selv  naar  du  ved,  hvad  han  siger, 
kan  du  ikke  stole  paa  hans  Handlinger,  undtagen  du  kan 
være  sikker  paa,  at  det  vil  være  i  nøje  Overensstemmelse  med 
hans  egen  Fordel.  Hvis  du  paa  den  anden  Side  finder  et  Men- 
neske, hvis  Principper  du  kender,  og  som  du  ved  vil  staa  ved 
sine  Principper,  vil  du  gøre  klogt  i  at  lægge  Mærke  til  det  og 
at  bygge  paa  det,  fordi  du  kan  stole  paa  —  selv  om  han  ikke 
tror  alle  Ting,  som  du  gør  —  at  han  vil  opføre  sig  hæderligt 
i  Overensstemlelse  med  et  forudlagt  Mønster.  Ved  igennem 
længere  Tid  at  have  iagttaget  Opportunismens  Indflydelse  og 

Troløshed  kan  man  forstaa  Visdommen  i  at  værdsætte  Men- 
nesker efter  hvad  de  er  og  ikke  efter  de  ydre  Tegn,  de  bærer 
efter  det  Navn,  de  har  eller  de  Løfter,  de  gør  eller  de  Ting, 
som  de  ærer  med  Læberne.  Hvis.  de  hylder  forud  bekendte 
Principper  er  de  i  den  Udstrækning  paalidelige.  Men  hvis  de- 
res Opførsel  og  deres  Principper  og  deres  Loyalitet  skifter 
efter  de  Lejligheder,  der  frembyder  sig,  pas  da  paa  dem.  Det 
er  Opportunisterne  —  og  hos  dem  er  der  ingen  Sikkerhed. 

Richart  L.  Evans. 


Et  trist  Dødsfald. 

Det  var  et  Sorgens  Budskab,  der  naaede  os,  da  vi  Søndag 
den  18.  November  læste  om  Galeasen  ,, Prior"s  Minespræng- 
ning ud  for  Lyngsaa,  6 — 8  km  Syd  for  Sæby. 

Vore   Hjerter   snøredes   sammen   af   Sorg  ved   Meddelelsen 
om,  at  en  af  vore  unge  fra  Kirken  var  med.  Christian  Hyllen 
Sørensen,  Son  af  Broder  og  Søster  Sar- 
Il      dus  Sørensen,  Aalborg,  er  ikke  mere,  idet 
I      han  som  eneste  ombordværende  ikke  blev 
f    ^^P*  reddet. 

Christian,  der  er  født  den  15.  April 
1926,  blev  kun  19  Aar.  Vi  lærte  at  holde 
af  ham,  ikke  alene  fordi  han  var  en  af 
os,  men  ogsaa  fordi  han.  ved  sit  aabne 
og  behagelige  Væsen  vandt  sig  Venner 
overalt. 

Det    er    en    stor    Sorg,    der    har    ramt 
Broder  og  Søster  Sørensen,  for  de  elske- 
de deres  store  Dreng,  som  var  eneste  Søn.  Vi  ved,  at  de  dag- 
lig har  bedt  Herren  bevare  deres  Dreng  i  den  Pagt,  han  har 
sluttet  med  Gud  i  Daaben. 

Vi  føler  med  Forældrene  i  deres  tunge  Sorg  og  beder 
Gud  velsigne  dem  og  deres  to  Døtre.  Herren  velsigne  og 
trøste  dem! 

Æret  være  Christians  Minde!  H.  F. 


Chr.  Hyllen  Sørensen. 

Tak  for  sidst. 

Kære  danske  Søskende! 

Vel  kommet  hjem  føler  vi  Trang  til  at  sende  en  Tak  og 
Hilsen  til  eder  alle  for  den  gode  og  behagelige  Tid,  vi  til- 
bragte med  vort  Besøg  i  Den  danske  Mission.  Hvert  Haand- 
tryk  og  hvert  venligt  Smil  opmuntrede  os,  og  vi  følte  os  hjemme, 
hvor  vi  kom.  En  særlig  Tak  til  eders  Ledere,  Broder  og  Søster 
West,  der  saa  omsorgsfuldt  tog  Vare  paa  os. 

Turen  til  Esbjerg,  hvor  vi  deltog  i  Konferencen,  var  en  Op- 
levelse. Møderne  i  Grenens  nydelige  Kirke  var  præget  af  en 
god  Aand,  og  det  var  en  Glæde  at  gøre  Bekendtskab  med 
Esbjerg-Søskende  og  de  besøgende  fra  Distriktet.  Deres 
Gæstfrihed  mod  os  skal  vi  aldrig  glemme. 

Det  var  ogsaa  en  Glæde  at  mødes  med  Søskende  i  Køben- 
havn og  gøre  deres  Bekendtskab.  Flere  af  dem  kendte  vi  af 
Navn  gennem  „Skandinaviens  Stjerne",  men  nu  fik  vi  Anled- 
ning til  personlig  at  hilse  paa  disse  og  flere  andre  aktive, 
gode  Sidste  Dages  Hellige. 

Maa  Herre  velsigne  Den  danske  Mission  med  alle  dens  Med- 
lemmer og  maa  et  frugtbringende  Samarbejde  udvikles  mel- 
lem eder  og  Den  norske  Mission. 

Deres  i  Pagten 
Gerd  og  Erling  Magnesen,    . 
Kristafa  og  Olaf  Sønsteby. 


Afløsninger. 

Ældsterne  Elmer  Mørch  og  Børge  Andersen  er  blevet  hæ- 
derligt afløst  fra  deres  Mission.  De  var  begge  villige  til  at 
gaa,  da  Kaldet  lød,  og  de  har  begge  udført  et  godt  Arbejde. 
Vi  nedbeder  Herrens  rigeste  Velsignelser  over  dem  i  deres 
fremtidige  Virke. 

Orson  B.  West, 
Missionspræsident. 

Kirkelige  Nyheder  fra  hele  Verden 


Tabernaklet  genaabmet. 

Det  verdensberømte  Salt 
Lake  Tabernakel  blev  genaab- 
met for  Publikum  den  13.  Au- 
gust 1945,  efter  at  det  har 
været  lukket  som  en  Krigs- 
tidsforanstaltning  siden  Marts 
1942.  Nu  strømmer  Turisterne 
atter  ind  i  den  historiske  Byg- 
ning. Om  Hverdagen  vil  der 
blive  givet  en  Orgel-Koncert. 
Den  første  Radioudsendelse 
fra  Tabernaklet  fandt  Sted 
den  19.  August. 

Kendt  Videnskabsmand  bliver 
Medlem  af  Kirken. 

En  kendt  Videnskabsmand, 
Mr.  A.  Hyatt  Verrill,  og  hans 
Hustru  blev  Medlemmer  af 
Kirken  den  4.  Februar  1945  i 
West  Palm  Beach,  Florida, 
idet  de  blev  døbt  af  Præsident 
Heber  Meeks.  Broder  Verrill 
er  kendt  over  hele  Amerika 
som  Forfatter,  Arkæolog,  Et- 
nolog og  Leder  af  videnskabe- 
lige Ekspeditioner. 

De  kvindelige   Hjætpeforenim- 

ger 
har     nu     et     Medlemstal     af 
115.000,     en    ganske     anselig 
Vækst  siden  Foreningens  Stif- 
telse i  1842. 

Præsident  Stephen  L.  Chipman 
døde  den  31.  Marts  1945  i 
en  Alder  af  81.  Præsident 
Chipman  havde  været  Præsi- 
dent for  Salt  Lake  Tempel  si- 


den   1937,   da   han  efterfulgte 
George  F.  Richards. 

Fin  Rekord. 

To  Brødre,  Glenn  og  Jay 
Thurner,  henholdsvis  Lærer  og 
Præst,  har  udvist  usædvanlig 
Trofasthed  i  kirkeligt  Arbej- 
de, idet  de  har  overværet  alle 
Præstedømsmøder,  Søndags- 
skolemøder og  Nadvermøder  i 
de  sidste  fire  Aar.  Jay,  som 
kun  er  18  Aar,  har  ikke  desto- 
mindre  virket  i  over  et  Aar 
som  Grenssekretær.  Vore  unge 
Medlemmer  af  det  aaronske 
Præstedømme  har  her  noget 
at  lære. 

Sjælden  Bag  Ul  B.  Y.  U. 

Præsident  Franklin  S.  Har- 
ris, der  nu  har  trukket  sig  til- 
bage som  Rektor  for  Brigham 
Young  Universitetet,  har 
skænket  Universitetet  et  Eks- 
emplar af  Robert  Cotton  Mo- 
ney's  „Journal  of  a  Tour  of 
Persia  During  the  Years  1924 
—1925".  Bibliotekaren  i  Kon- 
gressen har  meddelt  Universi- 
tetet, at  der  kun  findes  eet 
Eksemplar  til  af  Bogen  i  De 
forenede  Stater,  nemlig  ved 
det  berømte  Yale  Universitet. 

Feltpræster. 

Under  Krigen  havde  Kirken 
38  Feltpræster  i  Funktion, 
hvoraf  de  fleste  var  forhenvæ- 
rende Missionærer. 

Landet 

AALBORG:  Søndag  den  21. 
Oktober  1945  blev  Børge  og 
Erna  Klitgaards  lille  Søn,  født 
den  22.  Juli  1945,  velsignet  af 
Ældste  Valdemar  Christensen 
og  fik  Navnet  Leif  Børge  Klit- 
gaard. 

Søster  Ane  Jensen  Casper- 
sen fylder  den  6.  December 
1945  75  Aar.  Fødselaren  har 
været  Medlem  af  Kirken  siden 
1901.  Hjertelig  til  Lykke! 

Koncert.  Torsdag  d.  8.  No- 
vember afholdtes  en  Koncert  i 
Kirken  af  Koret  og  af  Ar- 
bejdsmændenes Sangkor.  Det 
var  en  Oplevelse  at  høre  det 
store  Mandskor  paa  ca.  60 
Stemmer  synge  en  Sang,  som 
vort  eget  Kor  plejer  at  synge, 
nemlig  „Nu  er  det  Herrens 
Dag".  Begge  Korene  udførte  et 
godt  Program.  En  glimrende 
Aften,  som  Arrangørerne  for- 
tjener Ros  for.  M.  H.  B. 

HJØRRING:  Søndag  d.  21. 
Oktober  1945  blev  Orla  Niel- 
sen døbt  af  Ældste  Elmer 
Mørch,  Haandspaalæggelse 
ved  Or  son  B.  West. 

BRØNDERSLEV:  Søndag  d. 
21.  Oktober  ordineredes  Anton 
Marinus  Tønnesen  til  Ældste 
af  Missionspræsident  Orson  B. 
West. 


ESBJERG:  Søndag  den  4. 
November  1945  blev  Ældste 
Erik  Thomsen  afløst  som 
Grensforstander  med  Tak  for 
vel  udført  Arbejde. 


rundt. 

Som  ny  Grensforstander  ind- 
sattes Ældste  Johannes  Søren- 
sen med  Ældsterne  Alving  An- 
dersen og  Berthel  Olsen  som 
henholdsvis  1.  og  2.  Raadgiver. 

KØBENHAVN:  Søndag  den 
7.  Oktober  1945  blev  Gert 
Steffen  Olsen  døbt  af  Ældste 
Julius  Andersen,  Haandspaa- 
læggelse ved  Ældste  Jørgen 
W.  Schmidt.  Hjertelig  velkom- 
men i  Kirken! 

Den  27.  September  1945  af- 
gik Oluf  Emil  Hansen  ved  Dø- 
den. Broder  Hansen  havde  væ- 
ret Medlem  af  Kirken  siden 
1919. 

Den  18.  December  fylder 
Ældste  Christian  Nielsen  70 
Aar.    Hjertelig   til    Lykke! 

AARHUS:  Søndagsskolen 
afholdt  Propagandamøde  Søn- 
dag den  7.  Oktober  1945.  Der 
blev  baade  om  Formiddagen 
og  Aftenen  udført  et  godt  og 
lødigt  Program  af  Børn  og 
Voksne.  En  udmærket  Dag. 

AARHUS:  Søndag  den  14. 
Oktober  1945  blev  følgende 
forfremmet  i  Præstedømmet: 
Carl  Marius  Weiss  til  Ældste 
af  Missionspræsident  Orson  B. 
West,  og  Kirstein  Viggo  Kir- 
sted til  Præst  af  Ældste  Ma- 
rius Paulsen. 

Den  29.  Oktober  1945  ordi- 
neredes Peter  Christensen 
Trust  til  Præst  af  Grensfor- 
stander Frede   E.  Thomsen. 

Den  18.  November  1945  or- 
dineredes     Peter      Gregorius 

Rasmussen,   Vejle,   til   Ældste 
af  Frede  E.  Thomsen. 

Vi  ønsker  ovennævnte  Brød_ 
re  hjertelig  til  Lykke  med  For- 
fremmelserne. 

ESBJERG:  Torsdag  den  25. 
Oktober  1945  afgik  Søster 
Nancy  Møller  Iversen  ved  Dø- 
den,   ramt    af    et    Hjerteslag. 


Søster  Møller  Iversen  blev  be_ 
gravet  fra  Kirken  Søndag  den 
28.  Oktober  1945.  Distrikts- 
præsident  Villiam  Pedersen 
talte,  ligesom  afdødes  Søn, 
den  kendte  Esbjerg  Sanger 
Erhardt  Iversen  sang  „Den 
store  Mester  kommer". 

Æret    være    Søster    Møller 
Iversens  Minde! 


Efteraarskonferencerne. 


AARHUS:  Fredag  den  12. 
Oktober  1945  indlededes  Kon_ 
ferencen  med  en  Koncert  af 
Sangkoret  under  Ledelse  af 
Herr  Aage  Mikkelsen.  Et  ud- 
mærket Program  blev  udført. 

Lørdag  den  13.  Oktober  op- 
førte Primaryforeningen  et 
Skuespil  „Den  sande  Grund- 
vold". G.  U.  F.  opførte  Skue- 
spillet fra  Generalkonferencen 
„Joseph  Smith  —  En  Herrens 
Profet". 

Søndagen  indlededes  med 
Møde  for  Præstedømmet  Kl.  9. 
Der  var  mange  Brødre  til  Ste- 
de, og  en  fin  Aand  gjorde  sig 
gældende. 

Kl.  10  begyndte  Søndags- 
skolen for  en  talrig  Forsam- 
ling. Børnene  udførte  et  godt 
Program,  som  de  tilstedevæ- 
rende fulgte  med  levende  In- 
teresse. 

Kl.  17  var  der  arrangeret  et 
specielt  Nadvermøde  for  vore 
tilrejsende  Søskende,  som  i 
stor  Udstrækning  benyttede  sig 
af  Lejligheden  til  at  nyde  den 
hellige  Nadver,  som  de  jo  ikke 
saa  ofte  har  Lejlighed  til  at 
deltage  i. 


Søndagens  afsluttende  Mø- 
de Kl.  19,30  var  vel  besøgt. 
Aftenens  Talere  var  Ældster- 
ne  Jes  P.  Jessen,  Viborg,  og 
Marius  Paulsen,  Randers, 
samt  Missionspræsident  Orson 
B.  West.  Koret  assisterede 
med  flere  lødige  Sange,  og  en 
Damekvartet  sang  „Lær  mig 
at  bede".  En  Trio  spillede 
Handels  „Largo". 

Den  vellykkede  Konference 
afsluttedes,  med  Den  kvindeli- 
ge Hjælpeforenings  Bazar, 
hvor  der  indkom  en  meget 
pæn  Sum  Penge. 

L.  /. 

AALBORG:  Efteraarskonfe- 
rencen  i  Aalborg  begyndte 
Fredag  den  19.  Oktober  1945 
med  en   Koncert   af  Koret. 

Søndag  den  21.  Oktober 
indlededes  med  Møde  for  Præ- 
stedømmet, hvor  mange  Brød_ 
re  fra  hele  Distriktet  var  til 
Stede.  En  udmærket  Aand 
gjorde  sig  gældende  . 

Kl.  10  fortsattes  med  oi- 
fentligt  Møde,  hvor  Søndags- 
skolen udførte  et  aldeles 
straalende    Program,    til    lige 

stor  Ære  for  Børnene  som  for 
Lærere  og  Lærerinder.  Vi 
havde  denne  Gang  den  store 
Glæde  atter  at  blive  præsen- 
teret for  en  Søndagsskoleklas- 
se fra  Hjørring.  Fortsæt  det 
gode  Arbejde,  Hjørring!  Dette 
Møde  overværedes  af  en  me- 
get talrig  Forsamling,  der 
glædede  sig  over  det,  de  saa 
og  hørte. 

Søndagens  sidste  Møde  af- 
holdtes Kl.  16,  hvor  de  tilste- 
deværende havde  rig  Lejlighed 
til  gennem  de  inspirerede  Ta- 
lere at  høre  Evangeliets  Sand- 
heder forkyndt.  Talerne  var: 
Distriktspræsident  Thomas  A. 
Thomsen,  Odense,  Missionær 
Elmer  Mørch  samt  Missions- 
præsident  Orson  B.  West. 
Sangkoret  og  en  Herrekvartet 
ydede  fine  Præstationer. 

Mandag  Aften  afsluttedes 
Konferencen  med  Den  kvinde- 
lige Hjælpeforenings  Bazar. 
Et  muntert  Program  blev  ud- 
ført, ligesom  der  blev  serve- 
ret Forfriskninger  og  Desser- 
ter. Aftenen  gav  et  smukt  øko- 
nomisk Resultat. 

ODENSE:  Efteraarskonfe- 
rencen  i  Odense  tog  sin  Be- 
gyndelse Søndag  den  28.  Ok- 
tober 1945  Kl.  10  med  et  vel- 
besøgt Møde,  hvor  Missions- 
præsident  Orson  B.  West  og 
Ældste  Peter  Olsen,  Esbjerg, 
samt  Ældste  Anders  P.  An- 
dersen talte  til  en  lydhør  For- 
samling. 

Eftermiddagsmødet  begynd- 
te Kl.  16,  og  den  Stemning  og 
Forventning,  Mødet  om  For- 
middagen have  lagt  over  Sin- 
dene,  blev  tilfulde  indfriet   af 


to  gode  og  inspirerede  Taler 
af  Ældste  Peter  Olsen  og 
Præsident  Orson  B.  We9t. 
Til  dette  Møde  havde  vi  den 
Glæde  at  se  en  Del  fremmede. 

Mandag  tilhørte  Kvindelig 
Hjælpeforening,  der  ved  et 
udmærket  Arrangement  fik 
gode  Midler  til  den  Sags 
Fremme,  som  vore  Søstre  er 
saa  ivrige  Forkæmpere  for. 

Jo,  dette  er  i  Sandhed  Guds 
Kirke.  T.  A.  T. 

ESBJERG:  Distriktskonfe- 
rencen  indledtes  Fredag  Aften 
den  2.  November  1945  med 
Den  kvindelige  Hjælpefor- 
enings Bazar  med  Assistance 
af  Koret. 

Lørdag  Aften  afholdtes  en 
Banket  under  Ledelse  af  Den 
kvindelige  Hjælpeforening  i 
Anledning  af  vore  Gæster, 
den  norske  Missionspræsi- 
dent  Olaf  Sønsteby  og  Hu- 
stru samt  Missionær  Magne- 
sen  og  Hustru.  Der  servere- 
des en  fortræffelig  Middag  i 
den  smukt  pyntede  Sal.  Ef- 
ter Banketten  var  der  Under- 
holdning ved  G.  U.  F. 

Søndag  Morgen  Kl.  9  af- 
holdtes der  —  Traditionen 
tro  —  Præstedømsmøde.  Det- 
te inspirerende  Møde  gav  de 
lokale  Brødre  fornyet  Energi. 

Søndagsskolekonferencen  af- 
holdtse  Kl.  10.  Børnene  frem- 
viste et  udmærket  Program, 
som  gik  alle  til  Hjertet.  Vore 
norske  Gæster  bar  alle  et 
kraftigt  Vidnesbyrd. 

Umiddelbart  efter  Søndags- 
skolen afholdtes  et  lille  Nad- 
vermøde  for  de  tilrejsende  Sø- 

skende  fra  Distriktet.  En  god 
Aand  gjorde  sig  gældende. 

Konferencens  sidste  Møde 
afholdtes  Søndag  Aften  for  en 
lydhør  Forsamling,  der  med 
stor  Interesse  paahørte  de  for- 
skellige Talere,  der  var  Æld- 
ste Erling  Magnesen,  Mis- 
sionspræsident  Olaf  Sønsteby 
og  Missionspræsident  Orson 
B.  West.  Guds  Aand  var  i  ri- 
geligt Maal  til  Stede,  og  Mø- 
det var  meget  inspirerende 
for  alle  de  tilstedeværende. 

Vi  takker  vore  norske  Sø- 
skende for  deres  Deltagelse  i 
Konferencen.  De  vandt  alles 
Hjerter  ved  deres  noble  Op- 
træden og  den  overbevisende 
Kraft,  de  lagde  for  Dagen  i 
deres  Forkyndelse  af  Evange- 
liet. B.  L. 

København — Mtalmø.  For  før- 
ste Gang  i  seks  Aar  er  det 
lykkedes  at  faa  et  samlet  Be- 
søg over  Sundet,  idet  Køben- 
havns Grens  Sangkor  under 
Edmund  Kaisers  Ledelse  af- 
holdt en  vellykket  Koncert  i 
Malmø  Lørdag  den  17.  No- 
vember og  deltog  i  Mødet 
Søndag  Formiddag  den  18. 
Ved  enestaaende  Velvilje  fra 
vore  svenske  Søskendes  Side 
blev     alle     42     Københavnere 


indkvarteret  hos  Søskende  og 
beværtet  paa  det  bedste  med 
Chokolade  og  Middag,  hvad 
der  var  nødvendigt  af  Hensyn 
til  den  knebne  Valuta.  Afrej- 
sen fra  Malmø  formede  sig 
meget  festligt  og  højtideligt, 
idet  Koret  fra  Færgen  sang 
flere  kirkelige  og  nationale 
Sange,  som  de  tilbageblevne, 
baade  Medlemmer  og  helt 
fremmede,  paa  Kajen  stemte  i 
med. 

Vi  haaber  alle  paa  snar- 
ligt Gensyn  enten  her  eller  i 
Malmø,  idet  vi  takker  Malmø 
Gren  for  den  storslaaede 
Gæstfrihed  og  Hjertelighed, 
hvormed  vi  blev  modtaget. 

En  Forening  skifter  Navn. 

Ungdomsforeningernes  Ho- 
vedbestyrelse meddeler  her- 
med, at  Ungdomsforeninger, 
ne  i  Lighed  med  Ungdomsfor- 
eningerne i  Norge  og  Sverige 
fremtidig  vil  blive  kaldt  „Gen- 
sidig Uddannelsesforening", 
og  Hovedbestyrelserne  vil  gen- 
nem de  udsendte  Programmer 
gøre  alt,  for  at  den  skal  kom- 
me til  at  svare  til  sit  Navn. 
Derfor,  velkommen  til  G.  U.  F- 
Møderne. 
Hovedbestyrelserne  for  G.U.F. 


Glem  ikke  at  bestille 

Skandinaviens  Stjerne 

for  næste  Aar.  Det  sker  enten  personligt  ved  Hen- 
vendelse til  Grenskontoret  eller  den  lokale  Korrespon- 
dent —  eller  ved  Indsendelse  af  Kr.  4,oo  pr.  Aar  til 
Missionskontoret,  Priorvej  12,  Postgiro  Nr.  33338.  — 

Tredobbelt  Genindvielse  af  Rekreationssalen 
i  København. 

Onsdag  den  24.  Oktober  kunde  vi  atter  tage  „den  lille"  Sal  i  Brug, 
efter  at  den  var  frigivet  som  offentligt  Beskyttelsesrum  og  efter  en  højst 
tiltrængt  gennemgribende  Istandsætning.  Ungdomsforeningerne  havde 
indbudt  til  Fest  under  Medvirken  af  Grenens  Sangkor.  Der  indledtes 
med  en  Afdeling  i  Kirkesalen,  hvor  Koret  sang  en  Række  smukke 
Numre,  bl.  a.  Finalen  af  „Cornevilles  Klokker",  som  gjorde  stor  Lvkkc. 
Endvidere  foredrog  Eva  M.  Gregersen  en  versificeret  Skildring  af  Mor- 
monernes berømmelige  Tog  over  Sletterne,  mens  Koret  sang  de  indlagte 
Sange.  Det  blev  en  stor  Oplevelse.  Stir.  Bisjord  fra  Oslo  overbragte  der- 
efter en  Hilsen  fra  Norges  GUF  og  overgav  Københavns  Grens  Ung- 
domsforening et  nors"k  Flag  „i  Haab  om,  at  det  fremtidigt  maatte 
komme  til  a.t  staa  Side  om  Side  med  det  danske  ved  festlige  Lejligheder". 

Man  gik  derefter  nedenunder,  hvor  et  Orkester  spillede  op  til  Dans. 

Alandag  den  29.  var  en  5te  Mandag  i  Maaneden,  og  den  kvi.  Hjælpe  - 
forening  havde  deri  fundet  Anledning  til  at  gøre  lidt  ekstra  ud  af  Møde- 
aftenen. Den  inviterede  Præstedømmet  paa  Servering  og  Underholdning 
i  de  „nye"  Lokaler,  og  det  blev  en  helt  hyggelig  Aften. 

Tirsdag  er  Sangkorets  Øveaften,  og  den  første  Dag  i  de  nyindviede 
Lokaler  skulde  naturligvis  være  en  Fest.  Medlemmerne  havde  for  en 
Aften  faaet  Lov  til  at  møde  med  Gæster,  og  en  rigelig  Servering  gjorde 
straks  Stemningen  god.  Desværre  svigtede  det  bestilte  Orkester,  men 
Korets  Organist,  Br.  Niels  Henriksen,  og  Br.  Gert  Olsen  skiftedes  i 
Stedet  til  at  spille  klassisk  og  moderne  paa  Klaveret,  saa  man  kunde 
alligevel  faa  Lov  til  at  svinge  sig.  /.  S. 


„Hvad  betyder 
dit  Medlemsskab  i  Kirken  for  dig?" 

Da  Jesus  forklarede  Betydningen  af  sin  Lignelse  om  Sæde- 
manden, viste  han,  at  hans  Ord,  skønt  det  blev  forkastet  af 
mange,  blev  modtaget  af  andre,  der  udviste  mere  eller  mindre 
Trofasthed.  Nogle  modtog  til  at  begynde  med  Ordet  med  Glæde, 
dog  fandt  det  ingen  Rod  hos  dem  og  blev  forkastet  efter  et 
Stykke  Tid. 

En  anden  Gruppe  af  dem,  der  modtog  Ordet,  tillod  ,, denne 
Verdens  Bekymringer  og  Rigdommes  Forfængelighed"  at  kvæle 
deres  Tro,  og  de  blev  ufrugtbare. 

Endelig  var  der  dem,  der  holdt  fast  ved  Troen.  De  frembragte 
megen  Frugt. 

De  sidste  Dages  Hellige  skulde  studere  denne  Lignelse  om- 

hyggeligt  og  afgøre  for  sig  selv,  hvad  Kirken  virkelig'  betyder 
for  dem. 

De,  der  modtager  Evangeliet  og  som  saa  af  forskellige 
Grunde  afviger  derfra,  sætter  sig  selv  i  stor  Fare. 

Hvorfor  afviger  Folk  fra  Troen? 

Ifølge  Lignelsen  bliver  nogle  forargede  og  tvivlende  og  mi- 
ster Troen.  Jesus  indbefattede  uden  Tvivl  i  denne  Gruppe  dem, 
som  fulgte  falske  Lærere  —  „Ulve  i  Faareklæder"  —  for  falske 
Lærere  har  altid  forvirret  de  ustadiges  Sind;  de  har  opdigtet 
falske  Beskyldninger,  som  den  ustadige  har  troet,  oig  overtalt 
dem  til  at  tro,  at  Kirken  ikke  er  rigtig,  at  dens  Ledere  er  vild- 
farne, at  Grensforstanderen  eller  Missionspræsidenten  har  for- 
nærmet dem  paa  en  eller  anden  Maade.  Og  paa  Grund  af  util- 
strækkelig Tro  til  at  modstaa  de  falske  Læreres  Angreb,  farer 
disse  svage  vild. 

Lignelsen  taler  om  dem,  som  tillader  denne  Verdens  Bekym- 
ringer og  Rigdomme  at  lede  dem  bort  fra  Stien.  Tillader  du 
Penge,  din  Forretning,  din  sociale  Stilling  eller  verdslig  Pre- 
stige at  sætte  din  Religion  til  Side?  Hvis  du  gør  det,  tilhører  du 
den  anden  Klasse,  der  bliver  nævnt  i  denne  Lignelse,  og  du  staar 
i  Fare. 

Hvis  du  har  givet  op  paa  Grund  af  Forfølgelse,  befinder  du 
dig  ligeledes  i  en  uheldig  Stilling.  Vi  er  ikke  udsat  for  alvorlig 
Forfølgelse  i  Dag,  men  vi  bliver  stillet  overfor  den  Slags,  hvor 
Folk  haaner  os,  fordi  vi  ikke  vil  ryge  og  drikke  med  dem,  fordi 
vi  ikke  vil  tage  med  dem  paa  deres  Søndagsudflugter  eller  vil 
bryde  vore  Standarder  for  Forretning  eller  andre  Grunde.  Buk- 
ker du  under  herfor? 

Hvis  Evangeliet  er  af  virkelig  Betydning  for  dig,  siger  Lignel- 
sen, at  du  vil  frembringe  megen  Frugt.  Hvad  er  Forbindelsen 
mellem  Trofasthed  og  „Frembringelsen  af  megen  Frugt?" 

Hvis  du  er  trofast  i  Kirken,  er  du  en  ivrig  Arbejder  i  Kirken, 
og  gennem  dine  Aktiviteter  frembringer  du  megen  Frugt,  for 
hvilken  du  saa  vil  blive  rigt  belønnet. 

Dit  Medlemsskab  i  Kirken  er  dit  Medlemsskab  i  Guds  Rige. 
Bedøm  omhyggeligt  den  Pris,  du  sætter  paa  det,  og  husk,  at  det 
ikke  gavner  noget  Menneske,  selvom  det  endog  vinder  den  gan- 
ske Verden,  hvis  det  tager  Skade  paa  sin  Sjæl! 

(„Improvement  Era",  September  1945.) 

SØNDAGSSKOLEN 

Jammr  1946. 

SØNDAGSSKOLEN 

^-y^rjv       ;       NADVERVERS 
■    .,•    •    vO;  lad  os  altid  prise  ham, 

Y  ,   .  ,,.   3  -     som  tog.  paa  sig  vor  Synd  og  Skam. 
-         -  Paa  Golgatha  han  Døden  led 

for.  os   at  bringe  evig  Fred. 

KORLEKTIER 

1.  Søndag:;  Matthæus  5:3.  „Salige  er  de  fattige  i  Aanden,  thi 

.,     v       Himmeriges  Rige  er  deres." 

2.  $øndag:  „Et  stort  og  underfuidt-Værk  er  ved  at  komme  frem 

blandt  Menneskenes.  Børn."   P.  B.   14:1. 

3.  Søndag:  „Se,   I   en  smaa ,  Børn,  og   I  kunne  ikke  taale  alle 

Ting:  nu,  I  maa  vokse  i  Naade  og  i  Sandheds  Er- 
kendelse." 

4.  Søndag:  „Søg  at  fremme  og  opbygge  mit  Zion.  Hold  mine 

Befalinger  i  all" 

Hvordan  ser  du  paa  Spørgsmaalet  om  Helligholdelse  af  Sabbaten? 

Mener  du,  det  var  en  Lov,  som  ene  og  alene  blev  givet  for  det 
gamle  Israel  og  ikke  vedkommer  os  i  Dag?  Eller  er  du  saa  klartseende, 
at  du  er  i  Stand  til  at  forstaa,  at  den  ogsaa  gælder  dig  og  mig?  I  saa 
Fald  er  du  paa  den  rigtige  Side  og  retter  dig  derefter.  Det  gør  Sidste 
Dages  Hellige  eller  burde  ihvertfald  gøre  det,  saafremt  deres  Medlems- 
skab i  Kirken  betyder  noget  for  dem.  Hvorledes  være  Hellig  uden  at 
helligholde  Sabbaten?  Er  det  ikke  logisk?  Jesu  Ord  staar  fremdeles 
ved  Magt,  naar  han  siger:  „Jeg  er  ikke  kommet  for  at  ophæve  Loven, 
men  for  at  fuldkomme  den". 

Tænk  lidt  over  det  til  næste  Søndag  og  begynd  saa  Dagen  med  at 
gaa  til  Søndagsskole  og  slut  Dagen  med ,  Af  tengudstj eneste.  Du  vil  hver 
Gang  føle  dig  som  et  bedre  Menneske. 


SKANDINAVIENS    STJERNE,    Organ   for    Den    danske    Mission   af 
Jesu  Kristi  Kirke  af  Sidste  Dages  Hellige,  udkommer  een  Gang  rnaanedl. 

Pris:  pr.  Aargang  (12  Numre)  Kr.  4,00  —  enkelte  Numre  40  Øre. 

Ansvarhavende  Redaktør:   Orson  B.    West,  Priorvej    12,   København  F. 

